abbreviation: OSAP

pdf_content: Ordinaziun davart las scolas autas betg purtadas dal chantun e davart la perscrutaziun (OSAP)    427.220   Ordinaziun davart las scolas autas betg purtadas dal  chantun e davart la perscrutaziun (OSAP)  dals 08-07-2014 (versiun dals 01-08-2014)  sa basond sin l'art. 45 al. 1 da la constituziun chantunala1)  relaschada da la regenza ils 8 da fanadur 2014  1. Disposiziuns generalas  Art.  1 Intent 1 Questa ordinaziun serva a realisar las disposiziuns da la lescha chantunala davart   las scolas autas e davart  la perscrutaziun per ils secturs da las scolas autas betg   purtadas dal chantun sco er per instituts da perscrutaziun universitars ed auters.  Art.  2 Strategia da scola auta e da perscrutaziun 1 La strategia chantunala da scola auta e da perscrutaziun vegn sviluppada e revedida   per regla en correspundenza cun la periodicitad dal program da la regenza e dal plan  da finanzas. Ella vegn preparada da l'uffizi. 2 A la realisaziun da la strategia chantunala da scola auta e da perscrutaziun servan  las permissiuns da manaschi e las incaricas da prestaziun cun contribuziuns globalas.  Art.  3 Custs 1 Ils custs che resultan en connex cun la dumonda per ina permissiun da manaschi   sco er per ina incarica da prestaziun cun contribuziun globala vegnan surpigliads da  la petenta u dal petent.  1) DG 110.100  * tabellas da las modificaziuns a la fin dal relasch   1   http://www.gr-lex.gr.ch/data/110.100/rm   427.220    2. Incarica da prestaziun cun contribuziun globala  Art.  4 Finamira 1 L'incarica  da  prestaziun  cun  contribuziun  globala  serva  a  la  finanziaziun  fundamentala da l'activitad da perscrutaziun finanziada cun meds finanzials da terzs,  da  prestaziuns  da  la  scienza  scientifica,  dals  servetschs  e  da  la  furmaziun  supplementara.  Art.  5 Fixaziun 1 La fixaziun da l'incarica da prestaziun cun contribuziun globala per la finanziaziun  fundamentala d'instituts da perscrutaziun d'impurtanza naziunala tenor la legislaziun  federala  sco  er  dals  ulteriurs  instituts  da  perscrutaziun  considerescha  las  contribuziuns da sustegn dal maun public,  ils  meds da terzs acquistads en moda  cumpetitiva, las atgnas prestaziuns da las instituziuns purtadras sco er las plazzas da  lavur en il sectur da la perscrutaziun che vegnan finanziadas cun meds da terzs. 2 Ils custs imputabels per ulteriurs instituts da perscrutaziun cumpiglian ils custs da  persunal  sco  er  ils  custs  per  apparats,  material  ed  infrastructura  che  vegnan  chaschunads da la perscrutaziun.  Art.  6 Durada e renovaziun 1 L'incarica da prestaziun cun contribuziun globala vegn concedida per maximalmain  4 onns e po vegnir renovada sin dumonda da l'instituziun per mintgamai 4 ulteriurs  onns.  Art.  7 Cuntegn 1 L'incarica da prestaziun cun contribuziun globala cumpiglia almain: a) l'indicaziun  da  las  partidas  da  contract,  da  la  perioda  da  contract  e  da  la   summa da contract; b) l'incarica cun indicaziuns per controllar, che l'incumbensa vegnia ademplida,   ed ils termins da desditga; c) prescripziuns per il rapport da gestiun envers il chantun; d) indicaziuns davart las mobiglias e davart las immobiglias; e) la  suttascripziun  da  l'organ  strategic  suprem  e  d'ina  commembra  u  d'in    commember da la regenza. 2 L'uffizi po fixar ulteriurs cuntegns.  Art.  8 Privaziun 1 Sch'ina u pliras premissas per conceder l'incarica da prestaziun cun contribuziun  globala n'èn betg pli ademplidas, reducescha la regenza la contribuziun globala u   retira l'incarica da prestaziun.  2       427.220   2 Sche l'incarica da prestaziun cun contribuziun globala sa basa sin ina permissiun da  manaschi, po vegnir retratga er quella.  Art.  9 Examinaziun 1 L'uffizi examinescha, sche las obligaziuns colliadas cun la permissiun da manaschi  respectivamain  cun  l'incarica  da  prestaziun  cun  contribuziun  globala  vegnan  ademplidas  da  l'instituziun.  Per  questa  examinaziun  po  el  engaschar  expertas  u  experts. 2 Sch'i  sa  mussa  durant  l'examinaziun  ch'ils  custs  imputabels  èn  vegnids  fixads  memia auts, sto la part da la contribuziun globala ch'è  vegnida pajada da memia   vegnir restituida al chantun.  3. Scolas autas betg purtadas dal chantun  Art.  10 Dumonda per ina permissiun da manaschi 1 La dumonda per fundar e per manar ina instituziun dal sectur da las scolas autas  betg purtadas dal chantun sto vegnir inoltrada a l'uffizi en dus exemplars. 2 La dumonda per ina permissiun da manaschi sto cuntegnair il suandant: a) la decisiun davart l'accreditaziun instituziunala; b) la cumprova dal basegn per manar l'instituziun en il chantun sco er il u ils   lieus da scolaziun; c) la furma giuridica da l'instituziun purtadra cun organigram e cun ina glista da   las persunas dals organs strategics ed operativs; d) indicaziuns  davart  il  management  da  las  ristgas  ed  il  sistem da  controlla   intern; e) plans da studi e reglaments d'examen; f) glista da las studentas e dals students dals ultims 2 onns cun indicaziuns dals   domicils; g) bilantscha  e  quint  economic  cun  agiunta  dals  ultims  2  onns  inclusiv  ils   rapports respectivs dal post da revisiun. 3 Per  scolas  autas  betg  purtadas  dal  chantun  che  sa  chattan  anc  en  la  fasa  d'installaziun crodan davent las indicaziuns pretendidas sut l'alinea 2 literas f e g.  Art.  11 Extensiun da la permissiun da manaschi 1 Scolas autas betg purtadas dal chantun che han ina permissiun da manaschi pon  dumandar ina incarica da prestaziun cun contribuziun globala, sch'ellas cumprovan  cun in'analisa dal niz ch'in interess chantunal suffizient è avant maun.   3     427.220    4. Instituts da perscrutaziun universitars ed auters instituts da  perscrutaziun  Art.  12 Dumonda per ina incarica da prestaziun cun contribuziun globala 1 La dumonda  per ina incarica  da prestaziun cun contribuziun globala  sto  vegnir  inoltrada a l'uffizi en dus exemplars e sto cuntegnair il suandant: a) la cumprova che l'institut da perscrutaziun haja la qualitad scientifica; b) la cumprova ch'i  dettia in basegn da manar l'institut  da perscrutaziun en il   chantun; c) la furma giuridica da l'institut da perscrutaziun cun organigram e cun ina glista   da las persunas dals organs strategics ed operativs; d) la cumprova che meds da terzs èn vegnids generads durant plirs onns sin basa    da  projects  approvads  tras  agenturas  da  promoziun  naziunalas  ed  internaziunalas per finanziar l'activitad da perscrutaziun en il chantun;  e) bilantscha  e  quint  economic  cun  agiunta  dals  ultims  2  onns  inclusiv  ils  rapports respectivs dal post da revisiun.  2 Per instituts da perscrutaziun che sa chattan anc en la fasa d'installaziun crodan  davent  las  indicaziuns  pretendidas  sut  l'alinea 1 literas d  ed  e.  I  sto  però  vegnir  furnida  la  cumprova  ch'i  èn  avant  maun  avunda  meds  da  terzs  per  finanziar  l'activitad da perscrutaziun da plirs onns.  5. Disposiziuns finalas  Art.  13 Execuziun 1 L'execuziun è chaussa da l'uffizi. 2 A l'uffizi  sto  vegnir  concedida  l'invista  dals  documents  da  gestiun.  Midadas  relevantas per il manaschi ston vegnir communitgadas immediatamain a l'uffizi.  Art.  14 Midada dal dretg vertent1)  Art.  15 Entrada en vigur 1 Questa ordinaziun entra en vigur il 1. d'avust 2014.  1) Las midadas dal dretg vertent na vegnan betg inditgadas.  4       427.220   Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 08-07-2014 01-08-2014 relasch emprima versiun -   5     427.220    Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 08-07-2014 01-08-2014 emprima versiun -  6     	1. Disposiziuns generalas 	Art. 1 Intent 	Art. 2 Strategia da scola auta e da perscrutaziun 	Art. 3 Custs  	2. Incarica da prestaziun cun contribuziun globala 	Art. 4 Finamira 	Art. 5 Fixaziun 	Art. 6 Durada e renovaziun 	Art. 7 Cuntegn 	Art. 8 Privaziun 	Art. 9 Examinaziun  	3. Scolas autas betg purtadas dal chantun 	Art. 10 Dumonda per ina permissiun da manaschi 	Art. 11 Extensiun da la permissiun da manaschi  	4. Instituts da perscrutaziun universitars ed auters instituts da perscrutaziun 	Art. 12 Dumonda per ina incarica da prestaziun cun contribuziun globala  	5. Disposiziuns finalas 	Art. 13 Execuziun 	Art. 14 Midada dal dretg vertent1) 	Art. 15 Entrada en vigur   		2018-06-06T02:56:39+0200 	"7001 Chur" 	"Gesetzessammlung Kanton Graubünden"


canton: gr

pdf_content: Ordinaziun davart la renconuschientscha publica dals certificats da scola auta sco er davart la concessiun da contribuziuns a la scola auta teologica da Cuira    427.700   Ordinaziun davart la renconuschientscha publica dals  certificats da scola auta sco er davart la concessiun da  contribuziuns a la scola auta teologica da Cuira *  dals 19-02-1976 (versiun dals 01-01-2003)  sa basond sin l'art. 15 al. 41) e sin l'art. 41 al. 12) da la constituziun chantunala3) *  relaschada dal cussegl grond ils 19 da favrer 19764)  Art.  1 * Intent 1 La regenza po dar la renconuschientscha publica als certificats  da la scola auta   teologica da Cuira. 2 Il chantun po sustegnair la scola auta cun contribuziuns. *  Art.  2 * Contribuziuns 1 Las  contribuziuns  vegnan  concedidas  da  princip  sin  la  basa  da  pauschalas  orientadas a la prestaziun e pajadas en il rom dals credits deliberads. 2 Per  determinar  las  contribuziuns  stipulescha  il  departament  ina  cunvegna  da  prestaziun cun la scola auta. *  Art.  3 * Consequenza giuridica 1 Ils certificats da la scola auta teologica da Cuira cun renconuschientscha publica  han en il chantun Grischun il medem status sco ils certificats correspundents d'autras  scolas autas teologicas u da facultads teologicas da las universitads.  1) la  nova  constituziun  na  cuntegna  naginas  normas  da  delegaziun  correspundentas  (cf. art. 103 al. 1 e 2 CC); DG 110.100  2) en la nova CC art. 89 al. 3; DG 110.100 3) ussa er art. 2 al. 3 ed 3 LFurm; DG 430.000 4) M dal 1. da december 1975, 383; PCG 1975/76, 584  * tabellas da las modificaziuns a la fin dal relasch   1   http://www.gr-lex.gr.ch/data/110.100/rm http://www.gr-lex.gr.ch/data/430.000/rm http://www.gr-lex.gr.ch/data/110.100/rm   427.700    Art.  4 Premissas 1 Las  premissas  per  la  renconuschientscha  publica  e  per  la  concessiun  da  contribuziuns èn: * a) ina furma giuridica da l'instituziun responsabla che garantescha l'adempliment   da l'incumbensa a la lunga; b) la cumprova dal basegn per manar in tal institut da scolaziun sin il stgalim da   scola auta; c) la garanzia che la scolaziun intermediada correspunda a las pretensiuns d'ina   scola auta.  Art.  5 Privaziun da la renconuschientscha 1 Sch'ina u sche pliras premissas tenor l'artitgel 4 n'èn betg pli  ademplidas,  po la  regenza privar la scola auta da la renconuschientscha publica.  Art.  6 Execuziun 1 La regenza regla l'execuziun da questa ordinaziun1).  Art.  7 Entrada en vigur 1 Questa ordinaziun entra en vigur il 1. da mars 1976.  1) DG 427.710  2    http://www.gr-lex.gr.ch/data/427.710/rm    427.700   Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 19-02-1976 01-03-1976 relasch emprima versiun - 29-05-2002 01-01-2003 titel dal relasch midada - 29-05-2002 01-01-2003 ingress midada - 29-05-2002 01-01-2003 Art. 1 revisiun totala - 29-05-2002 01-01-2003 Art. 1 al. 2 integraziun - 29-05-2002 01-01-2003 Art. 2 revisiun totala - 29-05-2002 01-01-2003 Art. 2 al. 2 integraziun - 29-05-2002 01-01-2003 Art. 3 revisiun totala - 29-05-2002 01-01-2003 Art. 4 al. 1 midada -   3     427.700    Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 19-02-1976 01-03-1976 emprima versiun - titel dal relasch 29-05-2002 01-01-2003 midada - ingress 29-05-2002 01-01-2003 midada - Art. 1 29-05-2002 01-01-2003 revisiun totala - Art. 1 al. 2 29-05-2002 01-01-2003 integraziun - Art. 2 29-05-2002 01-01-2003 revisiun totala - Art. 2 al. 2 29-05-2002 01-01-2003 integraziun - Art. 3 29-05-2002 01-01-2003 revisiun totala - Art. 4 al. 1 29-05-2002 01-01-2003 midada -  4     	Art. 1 * Intent 	Art. 2 * Contribuziuns 	Art. 3 * Consequenza giuridica 	Art. 4 Premissas 	Art. 5 Privaziun da la renconuschientscha 	Art. 6 Execuziun 	Art. 7 Entrada en vigur  		2018-06-06T02:07:29+0200 	"7001 Chur" 	"Gesetzessammlung Kanton Graubünden"


pdf_content: Ordinaziun executiva davart la renconuschientscha publica dals certificats da la scola auta teologica Cuira    427.710   Ordinaziun executiva davart la renconuschientscha publica  dals certificats da la scola auta teologica Cuira  dals 08-03-1976 (versiun dals 01-01-2009)  sa  basond  sin  l'art. 6  da  l'ordinaziun  davart  la  renconuschientscha  publica  dals  certificats da la scola auta teologica Cuira dals 19 da favrer 19761)  relaschada da la regenza ils 8 da mars 1976  1. Procedura da renconuschientscha  Art.  1 Dumonda 1 La dumonda da renconuscher publicamain ils certificats finals sto vegnir inoltrada  dal  titular  al  departament  d'educaziun,  cultura  e  protecziun  da  l'ambient  (departament) per mauns da la regenza. * 2 A la dumonda motivada ston vegnir agiuntads en dus exemplars: a) il statut giuridic dal titular; b) las cundiziuns d'immatriculaziun; c) ils plans da studi (plans d'instrucziun); d) ils reglaments d'examen; e) ina glista da la magistraglia; f) las glistas dals students dals ultims 5 onns; g) ils quints da manaschi e da facultad dal titular dals ultims 2 onns.  Art.  2 Examen 1 Il  departament  examinescha,  sche las  premissas  pretendidas tenor  l'artitgel  4 da  l'ordinaziun2) èn ademplidas. El po dumandar experts da far in giudicat.  1) DG 427.700 2) DG 427.700  * tabellas da las modificaziuns a la fin dal relasch   1   http://www.gr-lex.gr.ch/data/427.700/rm http://www.gr-lex.gr.ch/data/427.700/rm   427.710    2. Obligaziuns e dretgs  Art.  3 Annunzias 1 L'instituziun ch'è  responsabla per la scola auta sto communitgar  al  departament  midadas  essenzialas  da  relaschs  che  han  ina  influenza  per  la  scolaziun.  Al  departament ston numnadamain vegnir preschentadas las revisiuns da las cundiziuns  d'immatriculaziun,  dals plans da studi e dals reglaments  d'examen, plinavant ston  vegnir communitgadas las midadas da la magistraglia.  Art.  4 * Examens finals 1 L'uffizi  po delegar  experts  als  examens  finals.  Il  rectur  da la  scola  auta po far   propostas en quest connex. 2 Ils plans dals examens ston vegnir preschentads a l'uffizi per regla 3 mais avant il  termin da l'examen.  Art.  5 * Certificats 1 Suenter  che  la  renconuschientscha  è  vegnida  fatga  da  la  regenza  dastgan  ils  certificats  finals  (diplom e  licenziat)  vegnir  munids  cun  l'inscripziun  «Certificat  renconuschì publicamain dal chantun Grischun». Els ston er vegnir suttascrits dal  schef dal departament.  Art.  6 Custs 1 Tut ils custs che resultan da la procedura da renconuschientscha sco er ils custs per   ils experts chantunals tar ils examens finals van a donn e cust dal titular.  3. Disposiziun finala  Art.  7 Entrada en vigur 1 Questa  ordinaziun  executiva  entra  en vigur  il  medem mument  sco l'ordinaziun  davart  la  renconuschientscha  publica  dals  certificats  da  la  scola  auta  teologica   Cuira.2)  2) entrada en vigur per il 1. da mars 1976  2       427.710   Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 08-03-1976 01-03-1976 relasch emprima versiun - 09-11-2006 01-01-2007 Art. 1 al. 1 midada 2006, 4286 09-11-2006 01-01-2007 Art. 5 revisiun totala 2006, 4286 28-10-2008 01-01-2009 Art. 4 revisiun totala -   3     427.710    Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 08-03-1976 01-03-1976 emprima versiun - Art. 1 al. 1 09-11-2006 01-01-2007 midada 2006, 4286 Art. 4 28-10-2008 01-01-2009 revisiun totala - Art. 5 09-11-2006 01-01-2007 revisiun totala 2006, 4286  4     	1. Procedura da renconuschientscha 	Art. 1 Dumonda 	Art. 2 Examen  	2. Obligaziuns e dretgs 	Art. 3 Annunzias 	Art. 4 * Examens finals 	Art. 5 * Certificats 	Art. 6 Custs  	3. Disposiziun finala 	Art. 7 Entrada en vigur   		2018-06-06T02:07:50+0200 	"7001 Chur" 	"Gesetzessammlung Kanton Graubünden"


abbreviation: LFurm

pdf_content: Lescha davart la furmaziun professiunala e davart purschidas da furmaziun cuntinuanta (LFurm)    430.000   Lescha davart la furmaziun professiunala e davart  purschidas da furmaziun cuntinuanta (LFurm)  dals 17-04-2007 (versiun dals 01-01-2016)  Il cussegl grond dal chantun Grischun,  sa basond sin l'art. 31 da la constituziun chantunala1), suenter avair gì invista da la missiva da la regenza dals 9 da schaner 20072),  concluda3):  1. Disposiziuns generalas  Art.  1 Object, champ d'applicaziun 1 Questa  lescha  regla  l'execuziun  da  la  legislaziun  federala  davart  la  furmaziun   professiunala tenor sias finamiras ed en singuls secturs l'execuziun da la legislaziun   davart las scolas autas. 2 Ella fixescha las premissas per la renconuschientscha chantunala da scolaziuns e da  certificats da scolaziun che n'èn betg suttamess a la legislaziun federala davart la  furmaziun professiunala u davart las scolas autas.  Art.  2 Renconuschientscha chantunala da scolaziuns e da certificats da  scolaziun  1 En il rom dal giudicament  d'ina dumonda per la renconuschientscha chantunala  vegnan  applitgadas  confurm al  senn las  disposiziuns davart  las  premissas  per  la  renconuschientscha e davart la procedura ch'èn cuntegnidas en il dretg surordinà. 2 Per la renconuschientscha en il sectur da la furmaziun professiunala è cumpetenta  la regenza. Ella po relaschar prescripziuns da scolaziun e d'examinaziun. 3 … *  1) DG 110.100 2) pagina 1937 3) PCG 2006/2007, 981  * tabellas da las modificaziuns a la fin dal relasch   1   http://www.gr-lex.gr.ch/data/110.100/rm   430.000    Art.  3 Renconuschientscha d'instituziuns sin basa dal dretg da contribuziun 1 La renconuschientscha d'instituziuns da scola cun ina purschida da scolaziun ch'è   renconuschida vegn  concedida sin basa dal  dretg da contribuziun,  sch'il  chantun  survegn  in  dretg  da  cundecisiun  adequat  e  sche  la  purschida  correspunda  ad  in  basegn da l'economia e da la societad. 2 La  regenza  è  per  regla  cumpetenta  per  renconuscher  –  sin  basa  dal  dretg  da  contribuziun – instituziuns da scola senza in'organisaziun responsabla chantunala. 3 … *  Art.  4 Collavuraziun 1 Per  ademplir  las  incumbensas  chantunalas  collavuran  il  departament  ch'è  cumpetent  per  il  sectur  da  la  furmaziun  ed  ils  uffizis  cun  las  instituziuns  che  porschan prestaziuns, cun las organisaziuns dal mund da lavur, cun auters chantuns,   cun la confederaziun u cun l'exteriur. 2 En il champ d'applicaziun da questa lescha concluda la regenza da far cunvegnas  da  dretg  administrativ,  spezialmain  cunvegnas  concernent  ils  daners  da  scola,   concernent la collavuraziun sco er concernent la coordinaziun cun auters chantuns e  cun l'exteriur, inclusiv lur finanziaziun.1)  Art.  5 Organs da la scola 1 Las instituziuns betg chantunalas ch'èn responsablas per las scolas renconuschidas  fixeschan: 1. in gremi ch'è responsabel per la gestiun strategica da la scola; 2. ina  instanza  ch'è  responsabla  per  la  gestiun  operativa,  manaschiala  e   pedagogica da la scola; 3. in post da revisiun che controllescha la contabilitad e che fa in rapport per    mauns dals gremis cumpetents da la scola sco er per mauns da l'uffizi.  Art.  6 Urdens da scola 1 Per las scolas dal chantun relascha la regenza in urden disciplinar ed in urden da   scola, uschenavant che la legislaziun speziala na prevesa betg in'autra cumpetenza.   Per scolas subvenziunadas relascha l'organ cumpetent da la scola in urden disciplinar  ed in urden da scola.  1) cunvegna  interchantunala  davart  las  scolas  spezialisadas,  CUL  2000,  4907;  cunvegna  interchantunala davart las scolas autas spezialisadas (CSAS), a partir da l'onn 2005 CUL  2007, 2523; cunvegna interchantunala per scolas cun purschidas structuradas specificamain  per  uffants  cun duns extraordinaris,  CUL 2007,  2634; cunvegna interchantunala per  las  contribuziuns  als  custs  da  las  scolas  professiunalas  spezialisadas  (cunvegna  davart  las  scolas professiunalas spezialisadas, CSPS), CUL 2011, 29  2       430.000   2 L'urden disciplinar po prevair  admoniziuns,  multas  disciplinaras,  lavur  d'utilitad   publica  ed  autras  mesiras  fin  a  l'exclusiun  da  la  scola  en  cas  da  grevas   cuntravenziuns.  Sch'i  dat  in'exclusiun  tar  ina scola  professiunala  spezialisada sto  l'uffizi examinar sch'il contract d'emprendissadi sto vegnir schlià. 3 La regenza po relaschar disposiziuns davart in servetsch medicinal da scola.  Art.  7 Delegaziun da l'adempliment da las incumbensas 1 Sch'il  chantun  n'ademplescha  betg  sez  las  incumbensas  che  resultan  da  questa  lescha, deleghescha la regenza lur adempliment a terzas persunas.  Art.  8 Diriger las prestaziuns cun agid d'ina incarica da prestaziun 1 Cun las instituziuns che porschan prestaziuns fa la regenza contracts da basa da   plirs onns. 2 Il contract da basa regla las prestaziuns che ston vegnir furnidas, las directivas da   qualitad  ch'èn  colliadas  cun  talas,  ils  standards,  ils  meds  finanzials,  las   responsabladads sco er las pretensiuns al rapport. 3 Il  departament  è  cumpetent  per  far  contracts  annuals  cun  las  instituziuns  che  porschan prestaziuns. En il rom dals credits deliberads approvescha el ils preventivs  da las instituziuns che porschan prestaziuns. La regenza po delegar la cumpetenza da  far contracts a l'uffizi.  2. Disposiziuns organisatoricas  Art.  9 Regenza 1 La regenza surveglia ils champs da furmaziun ch'èn suttamess a questa lescha e  liquidescha las incumbensas ch'ella ha survegnì sin basa da questa lescha.  Art.  10 Departament 1 Il departament relascha las disposiziuns e las decisiuns ch'el dastga relaschar tenor  questa lescha e procura per l'execuziun da la lescha.  Art.  11 Uffizis 1 La  surveglianza  directa  dals  secturs  da la  furmaziun  ch'èn  suttamess  al  champ  d'applicaziun da questa lescha è chaussa dals uffizis dal departament ch'è cumpetent  per  la  furmaziun.  Els  èn  organs  chantunals  d'execuziun,  uschenavant  che  la  legislaziun federala e chantunala na dispona betg autramain.  Art.  12 Cumissiuns 1 Il departament elegia la cumissiun per la furmaziun professiunala, las cumissiuns  d'examen sco er ulteriuras cumissiuns necessarias e fixescha lur incumbensas.   3     430.000    3. Preparaziun per la furmaziun fundamentala professiunala  Art.  13 Purschidas transitoricas 1 Purschidas transitoricas ston vegnir offridas en cas da basegn per preparar persunas  sin la furmaziun fundamentala  professiunala, sche quellas persunas han deficits e  basegns da furmaziun individuals suenter il temp da scola obligatoric. 2 Ellas  cumpiglian  oravant  tut  ils  onns  che  preparan  per  la  professiun  e  che  accentueschan spezialmain la tschertga e la tscherna da la professiun, in champ da  professiun u l'integraziun.  4. Furmaziun fundamentala professiunala  4.1. FURMAZIUN EN LA PRATICA PROFESSIUNALA  Art.  14 Permissiun da scolaziun 1 Instituziuns  che porschan ina furmaziun en la pratica professiunala  e che vulan  scolar  emprendistas  ed  emprendists  en  ina  tscherta  professiun,  basegnan  ina  permissiun da scolaziun da l'uffizi.  Art.  15 Furmaturas e furmaturs da la professiun 1 La  regenza  procura  per  ina  purschida  che  correspunda  als  basegns  per  scolar  furmaturas  e  furmaturs  da  la  professiun  en  la  pratica  professiunala  tenor  las   disposiziuns dal dretg federal.  Art.  16 Contract d'emprendissadi 1 Il  contract d'emprendissadi  sto vegnir  inoltrà a l'uffizi  per l'approvaziun,  e quai  avant che cumenzar cun la scolaziun professiunala. Il contract d'emprendissadi sto er  vegnir approvà, sch'el vegn midà.  4.2. FURMAZIUN DA SCOLA  Art.  17 Princip 1 Las scolas che vegnan manadas dal chantun sco er las scolas che vegnan manadas  da  terzas  persunas,  ch'èn  renconuschidas  da  la  regenza  sin  basa  dal  dretg  da  contribuziun,  offreschan  ina  purschida  decentrala  e  suffizienta  da  scolas  professiunalas spezialisadas. Las scolas preparan las emprendistas ed ils emprendists   per in diplom professiunal renconuschì en la furmaziun fundamentala professiunala. 2 … *  4       430.000   Art.  18 Attribuziun da las emprendistas e dals emprendists 1 La regenza fixescha ils criteris per attribuir las emprendistas ed ils emprendists a  las scolas. 2 L'uffizi  attribuescha las  emprendistas  ed ils emprendists  a scolas professiunalas  spezialisadas entaifer u ordaifer il chantun u a curs professiunals interchantunals.  Art.  19 Durada da l'onn da scola 1 Il  temp  da  scola  annual  sa  drizza  tenor  las  ordinaziuns  davart  la  furmaziun  fundamentala professiunala.  Art.  20 Scolas da maturitad professiunala 1 Il chantun procura per ina purschida suffizienta decentrala da scolas da maturitad  professiunala cun scolaziuns durant e suenter l'emprendissadi. 2 La regenza decida davart la purschida chantunala u davart la renconuschientscha  sin basa dal dretg da contribuziun da purschidas da terzas persunas.  Art.  21 Lavuratoris d'emprendissadi e scolaziuns ch'èn organisadas en furma  da scola  1 Sch'il  basegn  è  cumprovà,  po  il  chantun  manar  u  sustegnair  cun contribuziuns  lavuratoris d'emprendissadi e scolaziuns da la furmaziun fundamentala professiunala  ch'èn organisadas en furma da scola. 2 La regenza decida, sche purschidas chantunalas duain vegnir stgaffidas u abolidas  sco er sche contribuziuns duain vegnir concedidas a terzas persunas.  Art.  22 Scolas privatas betg subvenziunadas 1 Scolas privatas betg subvenziunadas che preparan emprendistas ed emprendists per  la  procedura da qualificaziun  tar  l'attestat  federal  da qualificaziun  u tar  l'attestat  federal professiunal basegnan ina permissiun. 2 Il departament conceda la permissiun, sche: 1. las directivas federalas vegnan observadas, en spezial quellas che concernan   las  pretensiuns  a  las  persunas  ch'èn  responsablas  per  la  furmaziun  professiunala e las pretensiuns a la purschida da furmaziun;  2. la cooperaziun en la procedura da qualificaziun è garantida.   5     430.000    4.3. CURS INTERMANASCHIALS  Art.  23 Curs intermanaschials 1 Las organisaziuns dal mund da lavur porschan curs intermanaschials e terzs lieus  da scola cumparegliabels.  L'uffizi  sustegna las organisaziuns tar l'adempliment da  questa  incumbensa  e  procura  che  tut  las  emprendistas  e  che  tut  ils  emprendists  survegnian access als curs obligatorics entaifer ed ordaifer il chantun. 2 Manaschis, dals quals las emprendistas ed ils emprendists vegnan dispensads tras  l'uffizi  da frequentar  ils curs obligatorics,  n'han nagin dretg da contribuziuns dal  chantun per ils curs ch'els organiseschan sezs.  4.4. PROCEDURA DA QUALIFICAZIUN  Art.  24 Organisaziun e realisaziun 1 Las cumissiuns d'examen procuran per l'organisaziun e per la realisaziun da las  proceduras da qualificaziun.  Art.  25 Admissiun 1 Davart  l'admissiun  a  la  procedura  da  qualificaziun  decida  l'uffizi  suenter  avair   consultà ils lieus d'emprender. 2 Resguardond  ils  cuntegns  d'emprender  da  la  professiun  correspundenta  decida  l'uffizi er davart las dumondas per vegnir dispensà da l'examen u da parts da tal, ma   er quant enavant che prestaziuns da furmaziun ch'èn gia vegnidas furnidas vegnan   resguardadas.  5. Furmaziun professiunala superiura  Art.  26 Scolas professiunalas superiuras 1 La regenza è cumpetenta per renconuscher sin basa dal dretg da contribuziun las  scolas  professiunalas  superiuras  u  las  instituziuns  che  porschan  la  furmaziun  supplementara professiunala sco part essenziala da lur activitad.  Art.  27 Curs preparatorics 1 Il departament decida, tge curs preparatorics per ils examens professiunals federals  e  per  ils  examens  professiunals  federals  superiurs  ch'il  chantun  porscha  u  ch'el  sustegna cun contribuziuns.  6       430.000   6. Furmaziun supplementara  Art.  28 Promoziun 1 Il  chantun  promova  ina  purschida  da  furmaziun  supplementara  decentrala  che  correspunda als basegns. 2 Il  departament decida, tge purschidas da furmaziun supplementara  ch'il  chantun  maina sez u ch'el sustegna cun contribuziuns. Cun contribuziuns vegnan sustegnidas  purschidas ch'èn d'in interess spezial per la publicitad e che na pudessan betg vegnir   realisadas senza il sustegn dal chantun. Quai èn en spezial las suandantas purschidas: 1. che servan ad acquistar ed a mantegnair  la cumpetitivitad sin il  martgà da    lavur,  meglras  qualificaziuns  sco  er  il  return  en  la  vita  professiunala  e   l'integraziun en il mund da lavur e da la societad;  2. purschidas per gruppas e per regiuns che n'èn betg disadas vi da furmaziuns e  ch'èn – pervia da lur situaziun – dischavantagiadas.  7. Scolas autas  Art.  29 * …  8. Ulteriuras purschidas e mesiras  Art.  30 Chasas da dimora e mensas 1 La regenza è cumpetenta per conceder contribuziuns per construir, per endrizzar e  per manar chasas da dimora, sch'igl exista in basegn per ina tala chasa da dimora. 2 Ella è cumpetenta per conceder contribuziuns per construir e per endrizzar mensas  en scolas.  Art.  31 Ulteriuras mesiras 1 La regenza po prender u sustegnair mesiras per mantegnair e per stgaffir plazzas da  scolaziun en la pratica professiunala, sch'i sa mussa in dischequiliber sin il martgà  per la furmaziun fundamentala professiunala. 2 La regenza po promover cun contribuziuns ulteriuras mesiras ed ulteriurs projects   en l'interess da la furmaziun professiunala. Latiers tutgan spezialmain: 1. in  accumpagnament  individual  professiunal  per  emprendistas  e  per   emprendists che frequentan ina furmaziun fundamentala cun attest; 2. concurrenzas  ed  exposiziuns  professiunalas  d'organisaziuns  dal  mund  da   lavur; 3. organisaziuns e projects per la coordinaziun e per la collavuraziun; 4. projects per sviluppar la qualitad; 5. prestaziuns spezialas ch'èn d'in interess public.   7     430.000    9. Cussegliaziun da professiun, da studi e da carriera  Art.  32 Purschida 1 Concernent la cussegliaziun da professiun, da studi e da carriera procura la regenza  per ina purschida decentrala che correspunda als basegns.  10. Finanziaziun  10.1. SURPIGLIADA DALS CUSTS E CONTRIBUZIUNS  Art.  33 Cumposiziun dals meds finanzials 1 Ils  meds  finanzials  ch'èn  necessaris  per  ademplir  las  incumbensas  vegnan  procurads tras: * 1. contribuziuns da la confederaziun; 2. contribuziuns dal chantun; 3. * … 4. * … 5. contribuziuns da las instituziuns responsablas; 6. contribuziuns or da las cunvegnas davart ils daners da scola; 7. daners da studi e taxas da curs; 8. indemnisaziuns per prestaziuns da servetsch; 9. contribuziuns e donaziuns da terzas persunas; 10. ulteriuras entradas.  Art.  34 Princips per conceder contribuziuns 1 Imputabels  per  il  subvenziunament  èn  unicamain  ils  custs  ch'èn  resultads  effectivamain tar in'organisaziun dal manaschi adequata ed economica e che stattan  en ina relaziun cun la scolaziun e cun la furmaziun supplementara professiunala. 2 La regenza regla ils detagls davart il preventiv e davart la contabilitad, davart ils   custs  e  davart  ils  retgavs  imputabels,  davart  ils  contracts  da  basa  e  davart  ils  contracts  annuals,  davart  il  rapport,  davart  il  far  e  duvrar  reservas  e  retenziuns,  davart la valitaziun da la facultad, davart l'utilisaziun d'eventuals surplis dal retgav  sco er davart la prestaziun da pajaments parzials u anticipads.  Art.  35 Deficit da gestiun imputabel 1 L'import  che  resta  suenter  ch'ils  daners  da  scola  e  las  taxas  da  curs,  las  contribuziuns or  da cunvegnas  davart  las  taxas  da scola,  las  indemnisaziuns  per   prestaziuns da servetsch  e  las  ulteriuras  entradas èn vegnids  deducids dals  custs  imputabels,  vala  sco  deficit  da  gestiun  che  po  vegnir  mess  a  quint  per  il   subvenziunament.  8       430.000   Art.  36 * …  Art.  37 * …  Art.  38 * …  Art.  39 Contribuziuns d'instituziuns responsablas privatas 1 Las instituziuns responsablas da la scola professiunala  d'hotellaria  dal Grischun  ch'è  renconuschida  sin  basa  dal  dretg  da  contribuziun,  da  scolas  professiunalas   superiuras u d'instituziuns che porschan la furmaziun supplementara professiunala  sco  in  element  essenzial  da  lur  activitad  pajan  in'atgna  contribuziun  da  2,5  pertschient dal deficit da manaschi.  Art.  40 Cumpensaziun dal deficit tras il chantun 1 Il chantun surpiglia ils deficits da manaschi da las purschidas transitoricas da las  scolas  professiunalas  spezialisadas sco er  d'autras  instituziuns renconuschidas sin  basa dal dretg da contribuziun, che restan suenter la deducziun da las contribuziuns  da las instituziuns responsablas. *  Art.  41 Surpigliada dals custs tras il chantun 1 Il chantun surpiglia ils custs che resultan da cunvegnas dal dretg administrativ. * 2 Sche la lescha na dispona betg autramain surpiglia il chantun ils custs che resultan  da  la  realisaziun  d'examens  e  d'autras  proceduras  da  qualificaziun  sco  er  da  la  controlla dal stadi da scolaziun en la furmaziun fundamentala professiunala.  Art.  42 Contribuziuns dal chantun 1. en general  1 Il chantun paja contribuziuns en l'autezza da 40 fin 80 pertschient dals custs che la   regenza designescha sco imputabels, numnadamain als custs da: 1. lavuratoris d'emprendissadi; 2. curs intermanaschials; 3. curs en la furmaziun professiunala superiura; 4. ulteriurs curs da perfecziunament che vegnan renconuschids dal departament   sco curs cun dretg da contribuziun; 5. chasas da dimora. 2 La regenza fixescha l'autezza da las tariffas da contribuziun. Las contribuziuns pon  er vegnir pajadas sco pauschalas ch'èn orientadas a la prestaziun u en il rom d'in   preventiv global.   9     430.000    3 En cas d'ina situaziun finanziala difficila cumprovada po il cussegl grond conceder   –  en  il  rom dal  preventiv  –  contribuziuns  supplementaras  ad  instituziuns  da  la  furmaziun professiunala sin territori chantunal, da las qualas ils custs da gestiun na  vegnan betg cuvrids da prestaziuns publicas.  Art.  43 2. contribuziuns ad ulteriuras mesiras 1 Il departament è cumpetent per sustegnair ulteriuras mesiras cun contribuziuns fin   maximalmain 80 pertschient dals custs che la regenza designescha sco imputabels. 2 Contribuziuns fin 50 000 francs po il departament deliberar sco pauschalas.  Art.  44 Procedura 1 L'uffizi  dispona  l'autezza  da  las  contribuziuns  da  gestiun  dal  chantun  e  da  las  vischnancas en il rom dal preventiv da las instituziuns ch'è vegnì  approvà. I pon   vegnir fatgs pajaments parzials fin a 100 pertschient da la contribuziun chantunala  presumptiva  e  da  la  contribuziun  che  las  vischnancas  pajan  a  las  scolas   professiunalas spezialisadas ed a las purschidas transitoricas. 2 La reducziun u la restituziun da contribuziuns sa drizza tenor las disposiziuns da la  legislaziun davart las finanzas dal chantun Grischun.  Art.  45 Contribuziuns da construcziun 1 Contribuziuns dal chantun a construcziuns novas, a midadas da construcziun, ad  engrondiments, a sanaziuns sco er als indrizs ch'èn colliads cun quai e ch'èn previs  per  purschidas  tenor  questa  lescha  importan  fin  a  100  pertschient  dals  custs  imputabels,  sche las contribuziuns annualas da gestiun na cuntegnan betg gia ina  part cumprovada per l'infrastructura. Ils detagls vegnan reglads da la regenza. * 2 Per  conceder  contribuziuns  da  construcziun  ad  instituziuns  ordaifer  il  chantun  restan resalvadas las cumpetenzas finanzialas tenor la constituziun chantunala.  10.2. TAXAS ED ADOSSAMENT DALS CUSTS  Art.  46 Taxas 1 Sch'il dretg federal, sch'il dretg chantunal u sch'il dretg da concordat na prevesan  betg  in'exemziun  da  taxas,  fixescha  la  regenza  las  taxas  per  las  suandantas  prestaziuns: 1. frequentaziun da purschidas transitoricas; 2. frequentaziun  da  la  scola  professiunala  spezialisada  per  absolventas  e  per   absolvents ordaifer ina scolaziun reglada; 3. proceduras  d'admissiun  e  d'examen  ordaifer  la  furmaziun  fundamentala   professiunala; 4. procedura per constatar l'equivalenza d'ina furmaziun betg formalisada;  10       430.000   5. purschidas  da  la  cussegliaziun  da  professiun,  da  studi  e  da  carriera  per  persunas creschidas;  6. ulteriuras  prestaziuns  da servetsch  dal  chantun u  da terzas  persunas  per  il  champ d'applicaziun da questa lescha.  2 Cun fixar las taxas ston er vegnir resguardads il temp impundì ed ils custs ch'èn  resultads, per daners da scola e da curs il dumber da las lecziuns per semester. Las  taxas na ston betg cuvrir ils custs.  Art.  47 Adossament dals custs 1. meds d'instrucziun e spesas  1 Ils custs per ils meds d'instrucziun persunals e per il material d'instrucziun persunal   sco  er  las  spesas  per  emnas  da  studi  e  per  excursiuns  van  sin  donn  e  cust  da  l'emprendista u da l'emprendist.  Art.  48 2. procedura da qualificaziun 1 Custs da material e custs da locaziun per locals che resultan tar ils examens per   acquistar  l'attestat  da  qualificaziun  e  l'attest  professiunal  vegnan  mess  a  quint  proporziunalmain  a  las  instituziuns  che  porschan  la  furmaziun  en  la  pratica  professiunala. 2 Tar proceduras da qualificaziun da persunas senza contract d'emprendissadi vegnan  quests  custs  da  material  e  quests  custs  da  locaziun  per  locals  mess  a  quint   proporziunalmain tras l'uffizi. 3 Ils  custs  cumplains  da  las  proceduras  da  qualificaziun  per  candidatas  e  per  candidats da scolas privatas betg subvenziunadas vegnan mess a quint a la scola.  10.3. INDEMNISAZIUNS  Art.  49 Collavuraturas e collavuraturs en uffizi accessoric 1 La regenza regla l'indemnisaziun per expertas e per experts per las proceduras da  qualificaziun.  Commembras  e  commembers  da  la  cumissiun  sco  er  autras  collavuraturas ed auters collavuraturs en uffizi accessoric vegnan indemnisads tenor  l'ordinaziun davart ils collavuraturs en uffizi accessoric dal chantun Grischun1).  11. Giurisdicziun  Art.  50 Via giudiziala 1 Recurs cunter notas da semester da scolas professiunalas spezialisadas che vegnan  surpigliadas per ils examens finals d'emprendissadi pon vegnir inoltrads entaifer 10  dis tar il gremi cumpetent da la scola. Quel decida definitivamain.  1) DG 170.420   11   http://www.gr-lex.gr.ch/data/170.420/rm   430.000    2 Cunter  decisiuns  concernent  l'inadmissiun,  concernent  la  nunpromoziun  e  concernent  la  nunreussida da l'examen  final  poi  vegnir  fatg  recurs  administrativ  entaifer 10 dis tar il departament. * 3 Cunter  disposiziuns  da  purschidras  e  da  purschiders  che  han  ina  incumbensa  chantunala poi vegnir fatg recurs administrativ tar il departament.  Art.  51 * Instanza penala 1 Surpassaments  da  las  prescripziuns  da  la  lescha  federala  davart  la  furmaziun  professiunala1) vegnan chastiads dal departament. La procedura sa drizza tenor las  disposiziuns davart la procedura penala davant autoritads administrativas.  Art.  52 Retratga da la permissiun d'instruir 1 Il departament po retrair la permissiun d'instruir e remartgar la retratga en il diplom  d'instrucziun, sche la qualificaziun per instruir manca. Sche las relaziuns sa midan  essenzialmain,  po  il  departament  revocar  la  retratga  ed  emetter  per  la  persuna  pertutgada in diplom d'instrucziun senza remartga. 2 Il  departament  po  communitgar  la  retratga  e  la  reconcessiun  da  la  permissiun  d'instruir a las autoritads che engaschan persunas d'instrucziun entaifer il chantun ed  annunziar  quai  al  post  ch'è  incumbensà  da  manar  ina  glista  naziunala  davart   persunas d'instrucziun senza permissiun d'instruir.  12. Disposiziuns finalas  Art.  53 Aboliziun dal dretg vertent 1 La  lescha  davart  la  furmaziun  professiunala  en  il  chantun  Grischun  (lescha  chantunala  davart  la  furmaziun  professiunala)  dals  6  da  zercladur  1982 2) vegn  abolida.  Art.  54 Midada dal dretg vertent3)  Art.  55 Dretg transitoric 1 Renconuschientschas chantunalas da scolaziuns e da certificats da scolaziun sco er  renconuschientschas sin basa dal dretg da contribuziun ch'èn vegnidas dadas tenor il  dretg vertent mantegnan lur vigur legala er suenter che questa lescha è entrada en  vigur. 2 Per proceduras ch'èn pendentas il mument da l'entrada en vigur da questa lescha  vegnan applitgadas las disposiziuns da questa lescha.  1) CS 412.10 2) CUL 1982, 966 e midadas tenor il register da la CUL 3) Las midadas dal dretg vertent na vegnan betg inditgadas.  12    http://db.clex.ch/link/Bund/412.10/rm    430.000   Art.  56 Referendum, entrada en vigur 1 Questa lescha è suttamessa al referendum facultativ. 2 La regenza fixescha il termin da l'entrada en vigur da questa lescha3).  3) messa en vigur cun CR dals 27 da november 2007 per il 1. da schaner 2008   13     430.000    Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 17-04-2007 01-01-2008 relasch emprima versiun - 22-04-2008 01-09-2008 Art. 50 al. 2 midada - 16-06-2010 01-01-2011 Art. 51 revisiun totala 2010, 2404 24-10-2012 01-08-2014 Art. 2 al. 3 aboliziun - 24-10-2012 01-08-2014 Art. 3 al. 3 aboliziun - 30-01-2013 01-08-2014 Art. 29 aboliziun - 18-11-2014 01-01-2016 Art. 17 al. 2 aboliziun 2014-031 18-11-2014 01-01-2016 Art. 33 al. 1 midada 2014-031 18-11-2014 01-01-2016 Art. 33 al. 1, 3. aboliziun 2014-031 18-11-2014 01-01-2016 Art. 33 al. 1, 4. aboliziun 2014-031 18-11-2014 01-01-2016 Art. 36 aboliziun 2014-031 18-11-2014 01-01-2016 Art. 37 aboliziun 2014-031 18-11-2014 01-01-2016 Art. 38 aboliziun 2014-031 18-11-2014 01-01-2016 Art. 40 al. 1 midada 2014-031 18-11-2014 01-01-2016 Art. 41 al. 1 midada 2014-031 18-11-2014 01-01-2016 Art. 45 al. 1 midada 2014-031  14       430.000   Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 17-04-2007 01-01-2008 emprima versiun - Art. 2 al. 3 24-10-2012 01-08-2014 aboliziun - Art. 3 al. 3 24-10-2012 01-08-2014 aboliziun - Art. 17 al. 2 18-11-2014 01-01-2016 aboliziun 2014-031 Art. 29 30-01-2013 01-08-2014 aboliziun - Art. 33 al. 1 18-11-2014 01-01-2016 midada 2014-031 Art. 33 al. 1, 3. 18-11-2014 01-01-2016 aboliziun 2014-031 Art. 33 al. 1, 4. 18-11-2014 01-01-2016 aboliziun 2014-031 Art. 36 18-11-2014 01-01-2016 aboliziun 2014-031 Art. 37 18-11-2014 01-01-2016 aboliziun 2014-031 Art. 38 18-11-2014 01-01-2016 aboliziun 2014-031 Art. 40 al. 1 18-11-2014 01-01-2016 midada 2014-031 Art. 41 al. 1 18-11-2014 01-01-2016 midada 2014-031 Art. 45 al. 1 18-11-2014 01-01-2016 midada 2014-031 Art. 50 al. 2 22-04-2008 01-09-2008 midada - Art. 51 16-06-2010 01-01-2011 revisiun totala 2010, 2404   15    	1. Disposiziuns generalas 	Art. 1 Object, champ d'applicaziun 	Art. 2 Renconuschientscha chantunala da scolaziuns e da certificats da scolaziun 	Art. 3 Renconuschientscha d'instituziuns sin basa dal dretg da contribuziun 	Art. 4 Collavuraziun 	Art. 5 Organs da la scola 	Art. 6 Urdens da scola 	Art. 7 Delegaziun da l'adempliment da las incumbensas 	Art. 8 Diriger las prestaziuns cun agid d'ina incarica da prestaziun  	2. Disposiziuns organisatoricas 	Art. 9 Regenza 	Art. 10 Departament 	Art. 11 Uffizis 	Art. 12 Cumissiuns  	3. Preparaziun per la furmaziun fundamentala professiunala 	Art. 13 Purschidas transitoricas  	4. Furmaziun fundamentala professiunala 	4.1. Furmaziun en la pratica professiunala 	Art. 14 Permissiun da scolaziun 	Art. 15 Furmaturas e furmaturs da la professiun 	Art. 16 Contract d'emprendissadi  	4.2. Furmaziun da scola 	Art. 17 Princip 	Art. 18 Attribuziun da las emprendistas e dals emprendists 	Art. 19 Durada da l'onn da scola 	Art. 20 Scolas da maturitad professiunala 	Art. 21 Lavuratoris d'emprendissadi e scolaziuns ch'èn organisadas en furma da scola 	Art. 22 Scolas privatas betg subvenziunadas  	4.3. Curs intermanaschials 	Art. 23 Curs intermanaschials  	4.4. Procedura da qualificaziun 	Art. 24 Organisaziun e realisaziun 	Art. 25 Admissiun   	5. Furmaziun professiunala superiura 	Art. 26 Scolas professiunalas superiuras 	Art. 27 Curs preparatorics  	6. Furmaziun supplementara 	Art. 28 Promoziun  	7. Scolas autas 	Art. 29 * …  	8. Ulteriuras purschidas e mesiras 	Art. 30 Chasas da dimora e mensas 	Art. 31 Ulteriuras mesiras  	9. Cussegliaziun da professiun, da studi e da carriera 	Art. 32 Purschida  	10. Finanziaziun 	10.1. Surpigliada dals custs e contribuziuns 	Art. 33 Cumposiziun dals meds finanzials 	Art. 34 Princips per conceder contribuziuns 	Art. 35 Deficit da gestiun imputabel 	Art. 36 * … 	Art. 37 * … 	Art. 38 * … 	Art. 39 Contribuziuns d'instituziuns responsablas privatas 	Art. 40 Cumpensaziun dal deficit tras il chantun 	Art. 41 Surpigliada dals custs tras il chantun 	Art. 42 Contribuziuns dal chantun 1. en general 	Art. 43 2. contribuziuns ad ulteriuras mesiras 	Art. 44 Procedura 	Art. 45 Contribuziuns da construcziun  	10.2. Taxas ed adossament dals custs 	Art. 46 Taxas 	Art. 47 Adossament dals custs 1. meds d'instrucziun e spesas 	Art. 48 2. procedura da qualificaziun  	10.3. Indemnisaziuns 	Art. 49 Collavuraturas e collavuraturs en uffizi accessoric   	11. Giurisdicziun 	Art. 50 Via giudiziala 	Art. 51 * Instanza penala 	Art. 52 Retratga da la permissiun d'instruir  	12. Disposiziuns finalas 	Art. 53 Aboliziun dal dretg vertent 	Art. 54 Midada dal dretg vertent3) 	Art. 55 Dretg transitoric 	Art. 56 Referendum, entrada en vigur   		2018-06-06T03:05:59+0200 	"7001 Chur" 	"Gesetzessammlung Kanton Graubünden"


abbreviation: OFurm

pdf_content: Ordinaziun davart la furmaziun professiunala e davart purschidas da furmaziun cuntinuanta (OFurm)    430.100   Ordinaziun davart la furmaziun professiunala e davart  purschidas da furmaziun cuntinuanta (OFurm)  dals 05-02-2008 (versiun dals 01-08-2014)  sa basond sin l'art. 45 da la constituziun chantunala1)  relaschada da la regenza ils 5 da favrer 2008  1. Disposiziuns generalas  Art.  1 Object 1 Questa ordinaziun regla l'execuziun da la lescha davart la furmaziun professiunala  e davart purschidas da furmaziun cuntinuanta2).  Art.  2 Cumpetenzas, incumbensas 1. regenza  1 La  regenza surveglia  la  furmaziun  professiunala  e  las  purschidas da furmaziun   cuntinuanta ed è cumpetenta per las suandantas incumbensas: a) fixar las cundiziuns per la renconuschientscha sin basa dal dretg da survegnir    contribuziuns en il rom d'incaricas da prestaziun; b) far  contracts  da  basa  cun  instituziuns  ch'èn  responsablas  per  purschidas   transitoricas,  per  scolas  professiunalas  spezialisadas,  per  instituziuns  da  la  furmaziun supplementara e per scolas professiunalas superiuras;  c) renconuscher  scolaziuns  chantunalas  da  la  furmaziun  fundamentala  professiunala;  d) fixar las indemnisaziuns da cumissiuns, da schefexpertas e da schefexperts sco  er  d'expertas  e  d'experts  en  proceduras  da  qualificaziun  da  la  furmaziun  fundamentala professiunala.  1) DG 110.100 2) DG 430.000  * tabellas da las modificaziuns a la fin dal relasch   1   http://www.gr-lex.gr.ch/data/110.100/rm http://www.gr-lex.gr.ch/data/430.000/rm   430.100    Art.  3 2. departament 1 Il departament è cumpetent per: a) eleger la cumissiun per la furmaziun professiunala per ina perioda d'uffizi da 4   onns; b) far  contracts  annuals  cun  instituziuns  ch'èn  renconuschidas  –  sin  basa  dal   dretg da survegnir contribuziuns – da la regenza tras contracts da basa; c) conceder incaricas da prestaziun per purschidas da furmaziun supplementara; d) conceder  incaricas  da  prestaziun  per  realisar  purschidas  da  scolaziun  per   furmaturas e per furmaturs da la professiun en la pratica professiunala; e) fixar las metodas per garantir e per sviluppar la qualitad; f) relaschar directivas davart las proceduras da qualificaziun; g) eleger  la presidenta u il  president sco er las ulteriuras commembras ed ils    ulteriurs commembers da la cumissiuns d'examen per ina perioda d'uffizi da  4 onns e fixar il champ da cumpetenza;  h) surdar  la  direcziun  da  tscherts  examens  a  l'uffizi  per  la  furmaziun  professiunala u ad ina cumissiuns d'examen;  i) surdar la realisaziun d'examens ad organisaziuns dal mund da lavur; j) survegliar las scolaziuns da maturitad professiunala; k) suttascriver ils certificats da maturitad professiunala; l) * metter  a  disposiziun  ina  purschida che  correspunda  als  basegns  per  scolar   furmaturas e furmaturs da la professiun en la pratica professiunala tenor las  disposiziuns dal dretg federal;  m) * fixar ils criteris per attribuir las emprendistas ed ils emprendists a las scolas.  Art.  4 3. uffizi per la furmaziun professiunala 1 L'uffizi per la furmaziun professiunala è responsabel per las suandantas prestaziuns  en la cussegliaziun da professiun, da studi e da carriera: a) l'infurmaziun e la documentaziun generala davart la tscherna da professiun, da   scola e da studi; b) la gestiun da centers d'infurmaziun professiunala; c) la  cussegliaziun  da  giuvenils,  d'emprendistas  e  d'emprendists  sco  er  da   persunas  creschidas  davart  las  pussaivladads  da  scolaziun  e  da  furmaziun  supplementara.  2 L'uffizi  ha  las  incumbensas  che  n'èn  vegnidas  attribuidas  a  naginas  autras  instanzas, uschia en spezial: a) la  surveglianza  da  la  furmaziun  fundamentala  professiunala  sco  er  la   coordinaziun e la direcziun en dumondas da la legislaziun, da las incaricas da  prestaziun, da la finanziaziun, da la planisaziun da la purschida, da la garanzia  da qualitad, da la collavuraziun, da la promoziun da la permeabilitad, dal barat  d'infurmaziuns e dal marketing da furmaziun;  b) la collavuraziun cun la confederaziun,  cun las instituziuns da la furmaziun   professiunala, cun organisaziuns chantunalas e regiunalas dal mund da lavur  sco er cun las vischnancas, cun auters chantuns e cun l'exteriur;  c) la promoziun da la collavuraziun tranter ils trais lieus d'emprender;  2       430.100   d) la regulaziun da la cumpetenza per la furmaziun supplementara professiunala  cun l'uffizi per la furmaziun media-superiura;  e) la preparaziun da contracts da basa e da contracts annuals; f) la controlla, sche las instituziuns da la furmaziun professiunala observan las   disposiziuns da la confederaziun e dal chantun; g) la controlla,  sche las incaricas da prestaziun e sche las calculaziuns da las   contribuziuns èn vegnidas ademplidas; h) la decisiun davart l'admissiun a proceduras da qualificaziun; i) la suttascripziun d'attestats e da diploms per furmaturas e per furmaturs da la   professiun en la pratica professiunala, d'attestats  federals da qualificaziun e   d'attests professiunals.  3 L'uffizi maina l'atelier d'emprendissadi per la creaziun da vestgadira.  Art.  5 4. uffizi per la furmaziun media-superiura 1 En il sectur da las purschidas da furmaziun cuntinuanta ha l'uffizi per la furmaziun  media-superiura en spezial las suandantas incumbensas: a) coordinar  e  diriger  il  champ  da  furmaziun  terziar  en  dumondas  da  la    legislaziun, da las incaricas da prestaziun, da la finanziaziun, da la planisaziun  da  la  purschida,  da  la  garanzia  da  qualitad,  da  la  collavuraziun,  da  la  promoziun da la permeabilitad, dal barat d'infurmaziuns e dal marketing da  furmaziun;  b) collavurar  cun  la  confederaziun,  cun  las  instituziuns  da  la  furmaziun  professiunala, cun organisaziuns chantunalas e regiunalas dal mund da lavur  sco er cun chantuns interessads e cun l'exteriur en dumondas da la furmaziun   professiunala superiura e da la scolaziun professiunala supplementara;  c) promover  la  collavuraziun  tranter  las  differentas  partenarias  e  tranter  ils   differents partenaris;  d) prender  posiziun  per  mauns  da  la  confederaziun  davart  dumondas  da  renconuscher  curs  da furmaziun  e  studis  da diplom supplementar  a  scolas  autas professiunalas;  e) preparar ils contracts da basa ed ils contracts annuals da las instituziuns da la   furmaziun  supplementara  professiunala,  da  las  scolas  professiunalas  superiuras, da las scolas autas e dals instituts da perscrutaziun;  f) controllar  en collavuraziun  cun las  instanzas da la  confederaziun,  sche las   premissas  da  renconuschientscha  vegnan  observadas  da  las  scolas  professiunalas superiuras;  g) * controllar,  sche  las  incaricas  da  prestaziun  e  las  calculaziuns  da  las  contribuziuns  èn  vegnidas  ademplidas  tar  las  instituziuns  da  la  furmaziun  supplementara professiunala sco er tar las scolas spezialisadas superiuras;  h) calcular  las  contribuziuns sin  il  stgalim secundar  II  en  enclegientscha  cun  l'uffizi per la furmaziun professiunala.   3     430.100    2. Furmaziun fundamentala professiunala  Art.  6 Permissiun da scolaziun 1 In manaschi d'emprendissadi che vul scolar per l'emprima giada emprendistas ed  emprendists en ina professiun u che n'ha scolà pli naginas emprendistas e pli nagins   emprendists  dapi  passa  5  onns  suenter  che  l'ultima  relaziun  d'emprendissadi  è  vegnida  terminada,  sto  dumandar  ina  permissiun  da  scolaziun  tar  l'uffizi  per  la  furmaziun professiunala, avant che far il contract d'emprendissadi. 2 L'uffizi examinescha las premissas persunalas e las premissas dal manaschi. Per far   quests scleriments po el consultar expertas ed experts. Sia decisiun communitgescha  el en scrit.  Art.  7 Contract d'emprendissadi 1 Contracts d'emprendissadi  e contracts da praticum ston vegnir  inoltrads en trais  exemplars  a  l'uffizi  per  l'approvaziun,  e  quai  avant  ch'i  vegnia  cumenzà  cun  la  scolaziun. Sche quests contracts vegnan midads, sto er quai vegnir approvà. 2 En cas da relaziuns da scolaziun cun plirs lieus da scolaziun ston las cumpetenzas e  las responsabladads vegnir regladas en il contract da scolaziun u en ina cunvegna  supplementara. 3 Il  cumenzament  da la furmaziun fundamentala  professiunala  sto vegnir  fixà per   regla sin il 1. d'avust.  Art.  8 Scolaziun e furmaziun supplementara da furmaturas e da furmaturs  da la professiun  1 L'uffizi  procura per ina purschida correspundenta,  per che las furmaturas  ed ils   furmaturs da la professiun cuntanschian la qualificaziun pedagogica ch'è giavischada  en manaschis d'emprendissadi. En cas da basegn u sin dumonda da las organisaziuns  dal mund da lavur vegnan organisads curs obligatorics u facultativs da furmaziun   supplementara  specifics  per la professiun e dietas obligatoricas u facultativas  per   manaschis  d'emprendissadi,  en  spezial,  sch'i  dat  midadas  tar  las  ordinaziuns  da  furmaziun e tar ils plans da furmaziun. 2 Per instituziuns che porschan la furmaziun en la pratica professiunala per persunas  cun  basegns  spezials  en  quai  che  concerna  la  furmaziun  po  l'uffizi  organisar  e  realisar curs facultativs da furmaziun supplementara.  4       430.100   Art.  9 Attribuziun da las emprendistas e dals emprendists a las scolas  professiunalas spezialisadas  1 Approvond il contract d'emprendissadi attribuescha l'uffizi las emprendistas ed ils  emprendists a las scolas professiunalas spezialisadas en l'intschess dals manaschis  d'emprendissadi. Sin dumonda da las emprendistas e dals emprendists pon ellas ed  els – en enclegientscha cun il  manaschi d'emprendissadi  e suenter avar  tadlà las   scolas professiunalas spezialisadas pertutgadas – vegnir attribuids ad in'autra scola   professiunala spezialisada. 2 Per  optimar  la  grondezza  da  las  classas  po  l'uffizi  –  suenter  avair  tadlà  las  emprendistas  ed  ils  emprendists,  ils  manaschis  d'emprendissadi  e  las  scolas  professiunalas  spezialisadas  pertutgadas  –  attribuir  las  emprendistas  ed  ils  emprendists ad in'autra classa.  Art.  10 Promoziun da la sanadad 1 Las  scolas  professiunalas  spezialisadas  integreschan  en  lur  plans  d'instrucziun  finamiras  da  furmaziun  davart  il  tema  da  la  promoziun  da  la  sanadad  e  da  la   prevenziun.  Art.  11 Scolas da maturitad professiunala 1 La  premissa  per  ch'ina  scolaziun  da  maturitad  professiunala  possia  vegnir  renconuschida definitivamain dal chantun è sia renconuschientscha definitiva tras  l'uffizi  federal cumpetent. Cun introducir la procedura da renconuschientscha tras  l'uffizi  federal  vala  ina  scolaziun  da  maturitad  professiunala  sco  renconuschida  provisoricamain dal chantun. 2 Emprendistas ed emprendists che han absolvì cun success l'examen final survegnan  l'attestat da maturitad professiunala, premess ch'ellas e ch'els hajan er absolvì cun  success la procedura da qualificaziun per l'attestat federal da qualificaziun. 3 Fin che la renconuschientscha definitiva d'ina scolaziun da maturitad professiunala   tras l'uffizi federal è avant maun, consegnan las scolas da maturitad professiunala  attestats  provisorics  ch'èn  suttascrits  da  la  scheffa  u  dal  schef  dal  departament.  Quests  attestats  ston  vegnir  barattads  da  la  scola,  uschespert  che  la  renconuschientscha tras l'uffizi federal è avant maun.  3. Furmaziun professiunala superiura e furmaziun  supplementara  Art.  12 Dumondas da renconuschientscha 1 Dumondas per renconuscher – sin basa dal dretg da survegnir contribuziuns – las  scolas  professiunalas  superiuras  u  las  instituziuns  che  porschan  la  furmaziun  supplementara  professiunala  sco  part  essenziala  da  lur  activitad,  ston  vegnir  inoltradas a l'uffizi per la furmaziun media-superiura.   5     430.100    4. Scolas autas  Art.  13 * …  5. Disposiziuns finalas  Art.  14 Aboliziun dal dretg vertent 1 Ils relaschs qua sutvart vegnan abolids: 1. ordinaziun davart la maturitad professiunala dals 27 da zercladur 1995 (DG   430.015)1); 2. ordinaziun davart la cumissiun chantunala per la furmaziun professiunala dals   15 da november 1982 (DG 430.050)2); 3. ordinaziun davart l'organisaziun da la cussegliaziun professiunala dals 29 da   november 1982 (DG 430.100)3); 4. reglament per ils examens finals d'emprendissadi per professiuns da mastergn   e d'industria dals 3 da november 1982 (DG 430.150)4); 5. conclus  da  la  regenza  concernent  la  contribuziun  a  participantas  ed  a   participants da curs per patrunas e patruns d'emprendistas e d'emprendists dals  19 da december 1995 (DG 430.470)5);  6. conclus da la regenza concernent la contribuziun a participantas da curs per   patrunas d'economia da chasa dals 19 da december 1995 (DG 430.475)6).  Art.  15 Entrada en vigur 1 Questa ordinaziun entra en vigur retroactivamain per il 1. da schaner 2008.  1) CUL 1995, 3340; CUL 1998, 4201 e CUL 2004, 2778 2) CUL 1982, 1052 e CUL 2004, FUC 2244 3) CUL 1982, 1053; CUL 1990, 2266; CUL 1998, 4205; CUL 2000, 4871 e CUL 2004, FUC   4293 4) CUL 1982, 1043; CUL 1995, 3533; CUL 1998, 4209; CUL 2000, 4873 e CUL 2004, FUC   2779 5) CUL 1982, 1061, CUL 1989, 2192 e CUL 1993, 2913 6) CUL 1983, 1187 e CUL 1993, 2913  6       430.100   Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 05-02-2008 01-01-2008 relasch emprima versiun - 28-10-2008 01-01-2009 Art. 3 al. 1, l) integraziun - 28-10-2008 01-01-2009 Art. 3 al. 1, m) integraziun - 08-07-2014 01-08-2014 Art. 5 al. 1, g) midada - 08-07-2014 01-08-2014 Art. 13 aboliziun -   7     430.100    Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 05-02-2008 01-01-2008 emprima versiun - Art. 3 al. 1, l) 28-10-2008 01-01-2009 integraziun - Art. 3 al. 1, m) 28-10-2008 01-01-2009 integraziun - Art. 5 al. 1, g) 08-07-2014 01-08-2014 midada - Art. 13 08-07-2014 01-08-2014 aboliziun -  8     	1. Disposiziuns generalas 	Art. 1 Object 	Art. 2 Cumpetenzas, incumbensas 1. regenza 	Art. 3 2. departament 	Art. 4 3. uffizi per la furmaziun professiunala 	Art. 5 4. uffizi per la furmaziun media-superiura  	2. Furmaziun fundamentala professiunala 	Art. 6 Permissiun da scolaziun 	Art. 7 Contract d'emprendissadi 	Art. 8 Scolaziun e furmaziun supplementara da furmaturas e da furmaturs da la professiun 	Art. 9 Attribuziun da las emprendistas e dals emprendists a las scolas professiunalas spezialisadas 	Art. 10 Promoziun da la sanadad 	Art. 11 Scolas da maturitad professiunala  	3. Furmaziun professiunala superiura e furmaziun supplementara 	Art. 12 Dumondas da renconuschientscha  	4. Scolas autas 	Art. 13 * …  	5. Disposiziuns finalas 	Art. 14 Aboliziun dal dretg vertent 	Art. 15 Entrada en vigur   		2018-06-06T02:57:23+0200 	"7001 Chur" 	"Gesetzessammlung Kanton Graubünden"


short: ordinaziun da construcziun LFurm

pdf_content: Ordinaziun davart il subvenziunament d'edifizis en la furmaziun professiunala, en purschidas da furmaziun cuntinuanta e da scolas autas (ordinaziun da construcziun LFurm)    430.150   Ordinaziun davart il subvenziunament d'edifizis en la  furmaziun professiunala, en purschidas da furmaziun  cuntinuanta e da scolas autas (ordinaziun da construcziun  LFurm)  dals 22-05-2012 (versiun dals 01-01-2016)  sa basond sin l'art. 45 al. 1 da la lescha davart la furmaziun professiunala e davart  purschidas da furmaziun cuntinuanta (LFurm)1)  relaschada da la regenza ils 22 da matg 2012  1. Disposiziuns generalas  Art.  1 Champ d'applicaziun 1 Questa ordinaziun vegn applitgada per edifizis e per stabiliments che han il dretg   da survegnir contribuziuns tenor la lescha davart la furmaziun professiunala e davart   purschidas da furmaziun cuntinuanta (LFurm).  Art.  2 Cumpetenzas 1 La regenza surveglia  il subvenziunament dals edifizis e fixescha l'import  da las  contribuziuns da construcziun. 2 Il  departament  cumpetent  è  il  departament  d'educaziun,  cultura  e  protecziun da  l'ambient. 3 L'uffizi  per  la  furmaziun  professiunala  procura  per  l'execuziun  da  questa  ordinaziun en il sectur da la furmaziun fundamentala professiunala. 4 En  il  sectur  da  la  furmaziun  professiunala  superiura  e  da  las  scolas  autas  è  l'execuziun chaussa da l'uffizi per la furmaziun media-superiura. 5 Per controllar la tecnica da construcziun vegn consultà l'uffizi da construcziun auta.  1) DG 430.000  * tabellas da las modificaziuns a la fin dal relasch   1   http://www.gr-lex.gr.ch/data/430.000/rm   430.150    2. Inoltraziun e tractament da dumondas  Art.  3 Fasas 1 Per regla è la procedura dividida en la fasa I "basa/program da spazi" ed en la fasa  II "project preliminar".  Art.  4 Fasa I, basa e program da spazi 1 En la  fasa  I  sto  l'instituziun  responsabla  cumprovar  il  basegn  per  il  project  da  construcziun. Ils documents ch'èn necessaris per quai ston vegnir inoltrads tenor las  directivas da l'uffizi cumpetent. 2 Il  basegn  vegn  renconuschì,  en  spezial,  sche  las  suandantas  premissas  èn  ademplidas: a) il basegn sto vegnir cumprovà sin basa da las cifras da las emprendistas e dals   emprendists sco er da las utilisadras e dals utilisaders; b) la  cuvrida  dal  basegn  tras  in'utilisaziun  cooperativa  da  l'infrastructura   existenta ensemen cun autras instituziuns è exclusa; c) ils deficits architectonics areguard la purschida ston vegnir cumprovads. 3 Suenter  avair  examinà  ils  documents  da dumonda  ed il  basegn  approvescha  la  regenza il  program da spazi e relascha las recumandaziuns e las directivas  ch'èn  necessarias per cuntinuar cun l'elavuraziun dal project. 4 L'approvaziun  da  la  fasa  I  scroda,  sch'ils  documents  ch'èn  necessaris  per  renconuscher la fasa II (project preliminar) na vegnan betg inoltrads entaifer 3 onns.  Art.  5 Fasa II, project preliminar e garanzia da survegnir contribuziuns 1 Sa  basond  sin  la  fasa  I  ch'è  vegnida  approvada  da  la  regenza  sto  l'instituziun  responsabla inoltrar ils documents ch'en necessaris per il project preliminar, e quai  tenor las directivas da l'uffizi cumpetent. 2 La regenza approvescha il project preliminar, fixescha ils custs che han il dretg da   survegnir contribuziuns e garantescha la contribuziun chantunala respectiva. 3 Las  contribuziuns  garantidas  scrodan,  sch'i  na  vegn  betg  cumenzà  cun  la  construcziun entaifer 3 onns.  2       430.150   3. Dretg da survegnir contribuziuns e pajament da las  contribuziuns  Art.  6 Dretg da survegnir contribuziuns 1 Las suandantas expensas che vegnan – tenor l'ordinaziun davart las finanzas dal   chantun  Grischun  –  attribuidas  a  las  investiziuns  han  il  dretg  da  survegnir  contribuziuns: a) las localitads, ils stabiliments ed ils indrizs che vegnan duvrads da l'instituziun   per la purschida, sco er ina reserva da spazi adequata; b) localitads che servan er ad auters intents che a quels da la furmaziun tenor   questa ordinaziun, en la relaziun, co ch'ellas vegnan duvradas da la furmaziun; c) midadas  architectonicas  da  localitads  existentas,  premess  ch'ina  purschida   insuffizienta vegnia meglierada essenzialmain tras quai; d) las  lavurs  d'avertura  e  da  conturn  entaifer  il  bain  immobigliar  respectiv,    uschenavant ch'ellas èn necessarias per l'instituziun; e) ils  indrizs  da  manaschi  ed  ils  equipaments,  ils  quals  vegnan  duvrads  da   l'instituziun en las localitads, che han il dretg da survegnir subvenziuns, ed ils   quals vegnan acquistads en connex cun la construcziun.  2 Ils  custs  per  acquistar  il  bain  immobigliar  èn  exclus  dal  dretg  da  survegnir  contribuziuns.  Art.  7 Custs imputabels 1 Ils  custs imputabels vegnan eruids sin basa d'indicaturs u sin basa dal preventiv  dals custs.  Art.  8 Tariffa e pajament da las contribuziuns 1 Las contribuziuns per edifizis importan en pertschients dals custs imputabels: a) * fin a 100 pertschient per edifizis che servan directamain a la scolaziun; b) 50 pertschient per ils ulteriurs edifizis.  4. Realisaziun da la construcziun e pajament  Art.  9 Realisaziun da la construcziun 1 Edifizis, indrizs e stabiliments vegnan mo subvenziunads, sch'els vegnan realisads  en ina moda cunvegnenta e professiunala.   3     430.150    Art.  10 Midadas dal project 1 Midadas essenzialas dal project da construcziun sco er midadas che pon avair per  consequenza  che  las  contribuziuns  stuessan  vegnir  adattadas,  ston  vegnir  communitgadas immediatamain a l'uffizi  cumpetent.  Per adattar las contribuziuns  garantidas sto vegnir inoltrada ina dumonda correspundenta.  Art.  11 Pajament da las contribuziuns 1 Per il pajament da la contribuziun e per il rendaquint da construcziun ston vegnir   inoltrads ils documents necessaris tenor las directivas da l'uffizi cumpetent. 2 Pajaments parzials vegnan pajads sin fundament dal progress da la construcziun, e  quai sin dumonda da l'instituziun responsabla. 3 Il  pajament  final  vegn  concedì  suenter  ch'il  rendaquint  da  construcziun  sco  er  suenter ch'ils documents che tutgan tiers èn vegnids controllads.  Art.  12 Liberaziun anticipada da las lavurs da construcziun 1 Sche lavurs  da construcziun che n'èn  betg stadas previsiblas  ston vegnir  fatgas   immediatamain, po la regenza – cun resalva da la concessiun da las contribuziuns –  dar excepziunalmain liber anticipadamain las lavurs da construcziun.  5. Disposiziuns finalas  Art.  13 Midada dal dretg vertent1)  Art.  14 Disposiziun transitorica 1 Per las proceduras ch'èn pendentas il mument che questa lescha entra en vigur vala   la procedura tenor il dretg nov.  Art.  15 Entrada en vigur 1 Questa ordinaziun entra en vigur il 1. d'avust 2012.  1) Las midadas dal dretg vertent na vegnan betg inditgadas.  4       430.150   Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 22-05-2012 01-08-2012 relasch emprima versiun - 30-06-2015 01-01-2016 Art. 8 al. 1, a) midada 2015-021   5     430.150    Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 22-05-2012 01-08-2012 emprima versiun - Art. 8 al. 1, a) 30-06-2015 01-01-2016 midada 2015-021  6     	1. Disposiziuns generalas 	Art. 1 Champ d'applicaziun 	Art. 2 Cumpetenzas  	2. Inoltraziun e tractament da dumondas 	Art. 3 Fasas 	Art. 4 Fasa I, basa e program da spazi 	Art. 5 Fasa II, project preliminar e garanzia da survegnir contribuziuns  	3. Dretg da survegnir contribuziuns e pajament da las contribuziuns 	Art. 6 Dretg da survegnir contribuziuns 	Art. 7 Custs imputabels 	Art. 8 Tariffa e pajament da las contribuziuns  	4. Realisaziun da la construcziun e pajament 	Art. 9 Realisaziun da la construcziun 	Art. 10 Midadas dal project 	Art. 11 Pajament da las contribuziuns 	Art. 12 Liberaziun anticipada da las lavurs da construcziun  	5. Disposiziuns finalas 	Art. 13 Midada dal dretg vertent1) 	Art. 14 Disposiziun transitorica 	Art. 15 Entrada en vigur   		2018-06-06T03:57:12+0200 	"7001 Chur" 	"Gesetzessammlung Kanton Graubünden"


pdf_content: 430.180 - Ordinaziun davart las taxas per l'uffizi per la furmaziun professiunala    430.180   Ordinaziun davart las taxas per l'uffizi per la furmaziun  professiunala  dals 05-02-2008 (versiun dals 01-01-2022)  sa basond sin l'art. 45 da la constituziun chantunala1)  relaschada da la regenza ils 5 da favrer 2008  Art.  1 Cussegliaziun da professiun, da studi e da carriera 1 Da persunas che n'èn betg domiciliadas en il chantun Grischun incassescha l'uffizi  ina participaziun als custs da 150 francs per ura da cussegliaziun per sedutas da   cussegliaziun en il rom da la cussegliaziun da professiun, da carriera e da studi. * 2 En cas d'ina situaziun finanziala d'urgenza ch'è cumprovada po l'uffizi renunziar –  sin ina dumonda en scrit e motivada – ad ina participaziun als custs. * 3 Per  la  cussegliaziun  da  persunas  ch'èn  domiciliadas  en  il  chantun,  na  vegn  incassada nagina taxa. * 4 Per sedutas da cussegliaziun en il rom da la cussegliaziun da professiun, da carriera  e da studi per incumbensa da terzas persunas, fa l'uffizi ina cunvegna da prestaziun   cun questas ed incassescha dad ellas ina participaziun als custs da 150 francs per ura  da cussegliaziun. *  Art.  2 Prestaziun da servetschs administrativs 1 L'uffizi incassescha las suandantas taxas: a) per far duplicats d'attestats da qualificaziun e d'attests professiunals: fr. 50.– b) per far duplicats da certificats da notas: fr. 50.– c) per far duplicats d'attestats e da diploms per furmaturas e per furmaturs da la    professiun en la pratica professiunala: fr. 50.– d) per translatar attestats da qualificaziun: fr. 50.– 2 En cas da circumstanzas extraordinarias po l'uffizi auzar u stritgar dal tuttafatg las   taxas qua survart.  1) DG 110.100  * tabellas da las modificaziuns a la fin dal relasch   1   https://www.gr-lex.gr.ch/data/110.100/rm   430.180    Art.  3 Taglia sin la plivalur e spesas da spediziun 1 La taglia sin la plivalur e las spesas da spediziun vegnan quintadas vitiers l'import  dal quint.  Art.  4 Aboliziun dal dretg vertent 1 L'ordinaziun davart las taxas per l'uffizi per la furmaziun professiunala dals 13 da   fanadur 19932) vegn abolida.  Art.  5 Entrada en vigur 1 Questa ordinaziun entra en vigur retroactivamain per il 1. da schaner 2008.  2) CUL 1993, 2821 e CUL 1998, 4202  2       430.180   Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 05-02-2008 01-01-2008 relasch emprima versiun - 25-01-2022 01-01-2022 Art. 1 al. 1 midada 2022-005 25-01-2022 01-01-2022 Art. 1 al. 2 midada 2022-005 25-01-2022 01-01-2022 Art. 1 al. 3 midada 2022-005 25-01-2022 01-01-2022 Art. 1 al. 4 integraziun 2022-005   3     430.180    Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 05-02-2008 01-01-2008 emprima versiun - Art. 1 al. 1 25-01-2022 01-01-2022 midada 2022-005 Art. 1 al. 2 25-01-2022 01-01-2022 midada 2022-005 Art. 1 al. 3 25-01-2022 01-01-2022 midada 2022-005 Art. 1 al. 4 25-01-2022 01-01-2022 integraziun 2022-005  4     	Art. 1 Cussegliaziun da professiun, da studi e da carriera 	Art. 2 Prestaziun da servetschs administrativs 	Art. 3 Taglia sin la plivalur e spesas da spediziun 	Art. 4 Aboliziun dal dretg vertent 	Art. 5 Entrada en vigur  		2022-01-27T08:07:46+0100 	"7001 Chur" 	"Gesetzessammlung Kanton Graubünden"


pdf_content: Ordinaziun davart las soluziuns transitoricas en il chantun Grischun    430.200   Ordinaziun davart las soluziuns transitoricas en il chantun  Grischun  dals 12-08-2008 (versiun dals 01-01-2009)  sa basond sin l'art. 45 da la constituziun chantunala1)  relaschada da la regenza ils 12 d'avust 2008  1. En general  Art.  1 Finamira ed incumbensa 1 Cun purschidas differenziadas han soluziuns transitoricas da preparar giuvenils che  han  differentas  furmaziuns  preliminaras  per  in'entrada  cun  success  en  il  mund  professiunal. 2 Per cuntanscher questa finamira profundeschan, consolideschan e amplifitgeschan  las soluziuns transitoricas quellas cumpetenzas dals giuvenils che vegnan instruidas  en la scola populara.  Art.  2 Profils 1. soluziun transitorica da scola  1 La soluziun transitorica da scola intermediescha ina instrucziun teoretica e pratica  che cumpiglia  ina furmaziun  generala  sco er  ina instrucziun preparatorica  per la   professiun. Ella sa drizza a giuvenils che vulan consolidar e profundar lur abilitads  da scola ed als sustegna en il process da chattar ina professiun.  Art.  3 2. soluziun transitorica cumbinada 1 La soluziun transitorica cumbinada porscha activitads praticas en manaschis e dat  ina instrucziun teoretica e pratica en furmaziun generala. Ella sa drizza a giuvenils  che vulan survegnir ina invista pli profunda d'in u da plirs champs da professiun.  1) DG 110.100  * tabellas da las modificaziuns a la fin dal relasch   1   http://www.gr-lex.gr.ch/data/110.100/rm   430.200    2 L'instrucziun en la soluziun transitorica cumbinada po vegnir purschida en furma  da singuls dis u en blocs emnils.  Las purschidras ed ils purschiders da soluziuns   transitoricas cumbinadas èn responsabels ch'i stettian a disposiziun avunda plazzas  da praticum adattadas.  Art.  4 3. soluziun transitorica integrativa 1 La soluziun transitorica integrativa porscha ina instrucziun teoretica e pratica che  cumpiglia  ina  furmaziun  generala  sco  er  ina  instrucziun  preparatorica  per  la   professiun,  mettend  in  accent  spezial  sin  la  promoziun  da  las  cumpetenzas  linguisticas  e da las cumpetenzas socialas.  Ella sa drizza a giuvenils  che dovran   sustegn per chattar ina professiun e per s'integrar en la societad.  2. Organisaziun  Art.  5 Program d'instrucziun 1 L'instrucziun  en  las  soluziuns  transitoricas  sto  vegnir  dada  en  classas.  Ella  po  vegnir cumplettada d'ina instrucziun en gruppas da nivel u sco instrucziun en gruppa   cun differents accents tematics. 2 L'instrucziun  da  scola  en  las  soluziuns  transitoricas  cumpiglia  primarmain  ils  champs da furmaziun "linguas" e "matematica". Supplementarmain vegn purschida  ina instrucziun en ils suandants champs da furmaziun: scienzas natiralas, scienzas  socialas ed umanas, roms artistics, sport e sanadad, cumpetenzas interdisciplinaras  ed interprofessiunalas. Tut tenor il profil ston ils accents dals champs da furmaziun  vegnir fixads en il rom da las incaricas da prestaziun.  Art.  6 Premissas per conceder ina incarica da prestaziun 1 Contracts da basa e contracts annuals pon vegnir concedids, sche: a) la  soluziun  transitorica  cumpiglia  40  emnas  entaifer  in  onn  da  scola  e   minimalmain 40 fin maximalmain 45 uras d'emprender assistidas per emna.  La repartiziun da las uras d'emprender sin ils differents champs da furmaziun  respectivamain  sin  la  quota  da  praticums  è  reglada  en  las  incaricas  da  prestaziun;  b) las persunas d'instrucziun possedan ina scolaziun che las permetta d'instruir   almain sin il stgalim secundar I;  c) almain  ina  persuna  d'instrucziun  posseda  la  scolaziun  sco  persuna  d'instrucziun da tscherna da professiun.  Art.  7 Attribuziun da profils 1 La regenza fixescha en ils contracts da basa – suenter avair tadlà las purschidras ed  ils purschiders – tge profils da soluziuns transitoricas che vegnan purschids a tge  lieus da scolaziun.  2       430.200   3. Disposiziuns finalas  Art.  8 Aboliziun dal dretg vertent 1 L'ordinaziun  davart  la  renconuschientscha  d'instituziuns  per  la  scolaziun  preprofessiunala dals 2 da fanadur 19961) vegn abolida.  Art.  9 Entrada en vigur 1 Questa ordinaziun entra en vigur il 1. da schaner 2009.  1) CUL 1996, 3638, CUL 1998, 4204, CUL 2001, FUC 2441; DG 430.030   3     430.200    Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 12-08-2008 01-01-2009 relasch emprima versiun -  4       430.200   Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 12-08-2008 01-01-2009 emprima versiun -   5    	1. En general 	Art. 1 Finamira ed incumbensa 	Art. 2 Profils 1. soluziun transitorica da scola 	Art. 3 2. soluziun transitorica cumbinada 	Art. 4 3. soluziun transitorica integrativa  	2. Organisaziun 	Art. 5 Program d'instrucziun 	Art. 6 Premissas per conceder ina incarica da prestaziun 	Art. 7 Attribuziun da profils  	3. Disposiziuns finalas 	Art. 8 Aboliziun dal dretg vertent 	Art. 9 Entrada en vigur   		2018-06-06T02:18:02+0200 	"7001 Chur" 	"Gesetzessammlung Kanton Graubünden"